google/wiki40b huggingface dataset:
Hermann Buhl

Klatrekarriere

Buhl er førstebestiger av Nanga Parbat (8125 m) i 1953 og Broad Peak (8047 m) i 1957, og står alene med Kurt Diemberger om å ha to førstebestigninger av fjell over 8000 meter.
Buhls prestasjoner på Nanga Parbat er den eneste førstebestigning av en 8000-meter som er gjort alene og uten kunstig oksygentilførsel. På grunn av dårlig vær og flere ulykker underveis beordret ekspedisjonslederen rettrett, men toppgruppa ignorerte ordren. Tilslutt var det bare den egenrådige Buhl som fortsatte. Han nådde toppen kl 19., og siden mat og utstyr var blitt med de returnerende deltakerne, måtte han tilbringe natta på 8000 meters høyde, stående, uten sovepose, uten telt og bare med en tynn genser som beskyttelse mot kulda. Da han morgenen etter ankom leir IV, hadde den 29 år gamle Buhl fått en gammel manns ansikt.
Få uker etter at Buhl var med på førstebestigningen av Broad Peak i 1957, forsøkte han og Diemberger seg på Chogolisa (7654 m), men ikke langt under toppen tvang dårlig vær dem til å gjøre vendereis. På omtrent 7300 m brast en snøskavl under Buhl, og han falt ned nordveggen. Liket er aldri funnet.
Øyteateret

Øyteateret er et norsk teaterkompani som ble etablert i 2014 med base i Oslo. Repertoaret har vekt på figurteater og fortellerkunst.

Historikk

Øyteateret ble startet opp da Arjuna Dukketeater ble nedlagt i 2013 etter 41 års virksomhet. Det nye kompaniet ble offisielt stiftet i januar 2014, og fikk navnet Hovedøya dukke- og fortellerteater (Øyteateret).

Produksjoner (utvalg)

Øyteaterets første egenproduserte forestilling var en figurteateroppsetning med tittelen Alyona og Bror Ivan, som hadde premiere på Langøyene i Oslofjorden den 21. august 2014.
Gulatinget

Gulatinget (norrønt: Gulatingslog) er en av de viktigste institusjonene fra eldre norsk historie. Ingen kan sikkert si når det første Gulatinget ble holdt, da Norges skrevne historie ikke går så langt tilbake i tid.
Gulating (egentlig Gulatingslag) er i dag Gulating lagdømme, rettskretsen for Gulating lagmannsrett. Denne domstolen er en direkte arvtager etter det gamle Gulatinget.

Teori og historie

En teori er at Gulatinget opprinnelig var et lovsamfunn som var sammensatt av tre eller flere forhistoriske småland styrt av småkonger, slik Norge var før det ble samlet til ett rike. Tinget har fått navn etter stedet Gulen, eller muligens også gården Guløy, som tidligere tilhørte den nordligste bygden i Hordaland. I dag ligger imidlertid tingstedet i Sogn og Fjordane.
Snorre Sturlason skrev at Håkon den gode satte Gulatingsloven med råd av Torleiv Spake, men dette må i såfall være en revisjon. Alltinget på Island omkring 930 hadde Gulatinget som forbilde for Ulvljotsloven, og Robberstad mener Gulatinget ikke kan ha vært nytt på den tiden. Norske historikere lærer gjerne at Harald Hårfagre sto for loven, men islendingene motsier dette og argumenterer for at de på den tiden gjerne ville så langt unna Hårfagre som mulig. Islendingene hevder at de trolig ønsket en lov lik den som var på Vestlandet før Hårfagres tid og slaget ved Hafrsfjord, og i såfall må loven være eldre enn fra 870. Det sammenfaller også med teorien om hvordan tinget opprinnelig var sammensatt, selv om det kan være vanskelig å bevise.
På sitt bredeste dekket tinget området fra Lyngør i sør, og nord til og med Sunnmøre. Gulatingsloven gjaldt også en tid for fjellbygdene i Valdres og Hallingdal, trolig også en tid i Numedal og Vest-Telemark, og vestover til Færøyene og Shetland. Kilder fra 1100-tallet sier at Gulatingsloven gjelder for mange bygder mellom «sjølandet» og «opplandet» slike som Valdres og Hallingdal. Valdres og Hallingdal må ifølge Robberstad ha hørt under Gulatingsloven også tidligere fordi de ble lagt under Stavanger bispedømme i 1125 da det ble opprettet som Norges andre bispedømme. Landsloven av 1274 slo fast at Valdres, Hallingdal, Valle (i Setesdal) og «Otradal» (Bygland) skulle ha utsendinger til Gulating. Til å begynne med var nok utbredelsen mindre, kanskje dagens Hordaland og Sogn og Fjordane. Det er også noen forskere som hevder at Hordaland og Rogaland gikk sammen i et lovforbund de kalte Njardarlag før Gulatinget ble til.

Tusenårsstedet Gulatinget

Det har vært sådd tvil om hvor selve tingstedet har vært, selv om Guløy ved Flolid er eneste stedsnavn som er nevnt som tingsted i skriftlige kilder og muntlige overleveringer/lokal tradisjon. Noen hevder at det kan ha ligget i Eivindvik da det her er bevart to steinkors, men det kan ikke dokumenteres at disse har med tingstedet å gjøre. Flolid noen kilometer innenfor Eivindvik er den mest sannsynlige plass der tinget kan ha vært holdt. Her er det reist et monument over tingstedet laget av billedhoggeren Bård Breivik. Det består av «Tingveggen», «Tinghella» og «Eldsirkelen», og ble høytidelig åpnet siste helgen i august 2005.
Miniserie

Miniserie er en type TV-serie som har en kortere totallengde og et begrenset antall episoder, enn en det en ordinær TV-serie vanligvis vil ha. Mens TV-serier oftest lages underveis, vil en miniserie være ferdigprodusert før den sendes på TV. Slike serier vil også ofte ha litterært forelegg og ligger nærmere spillefilmen enn det ordinære TV-serier gjør. Miniserien består ikke av flere sesonger slik som TV-serien ofte gjør, men kan noen ganger ha oppfølgere (slik som miniserien Nord og sør og Røtter). En miniserie består sjelden av mer enn 15 episoder, men episodene er ofte en del lenger enn episodene til en TV-serie. Enkelte miniserier består bare av to episoder og kan ha en samlet spilletid på bare to-tre timer. Slike miniserier blir ofte lansert på video som spillefilm, som for eksempel Stephen Kings todelte serier It (1990) og The Tommyknockers (1993).
Eksempler på kjente miniserier kan være Gjensyn med Brideshead (1981), Fangarmer (1984) , Nord og sør (1985), Røtter (1977), Blindpassasjer (1978), Jeg, Claudius (1976), Nitimemordet (1976), Tsarens kurér (1975), Centennial (1978), Krigens brorskap (2001) og Shogun (1980).
Vuoksela

Vuoksela er en tidligere finsk kommune i Viborgs län. Kommunen lå på Det karelske nes ved elven Vuoksen. Vuoksela hadde 3&503&2940&2 940 innbyggere i 1939.
Vuoksela ble avstått til Russland i 1944 og ligger nå i Priozersk rajon i Leningrad oblast. Stedet Uusikylä fikk navnet Novaja Derevnja (Новая Деревня) i 1949.
Taungbarnet

Taungbarnet er et fossilisert kranium av arten Australopithecus africanus. Det ble oppdaget i 1924 av pukkverkarbeidere som arbeidet for Northern Lime Company i Taung i Sør-Afrika. Den australske antropologen Raymond Dart beskrev den som en ny art i tidsskriftet Nature i 1925. Kraniet er datert til mellom 2.8 og 3.2 millioner år.
Kraniet oppbevares ved Universitetet i Witwatersrand. Dean Falk, som er spesialist i hjernens utvikling, har kalt den for «det aller viktigste antropologiske fossil i det tyvende århundre.»
Vest-Finnmark Idrettskrets

Vest-Finnmark Idrettskrets er et tidligere organisasjonsledd i Norges Idrettsforbund.
Vest-Finnmark Idrettskrets ble stiftet 20. januar 1946.
Vest-Finnmark Idrettskrets og Aust-Finnmark Idrettskrets ble slått sammen til Finnmark Idrettskrets 1. juli 1971.
Östgöta Enskilda Bank

Östgöta Enskilda Bank var en svensk forretningsbank, grunnlagt i 1837, som siden 1997 inngår i Danske Bank. Navnet på bankene i Stockholms og Östergötlands län var Östgöta Enskilda Bank, men de bytta navn til Danske Bank i mai 2011.
28. mai 1999 ble banken i Kisa, Östergötland ranet, og etter ranet ble to politibetjenter drept ved byen Malexander (se Malexandermordene).
Pandesal

Pandesal eller pan de sal (spans for «salt brød») er et vanlig brød bolle på Filippinene, laget av mel, egg, gjær, sukker og salt.

Beskrivelse

Pandesal er en populær gjærbakst i Filippinene. Brøddeigen rulles i lengen (bastón) som rulles i fine brødsmuler, deles, settes til gjæring og bakes. 
De serveres gjerne varme og dyppes gjerne i kaffen. Den kan også komplementeres med smøt eller margarin, ost, syltetøy eller peanøttsmør.
ISmak og tekstur ligner det puertoricanske brød pan de agua og de meksikanske bolillos.  Til tross for sitt navn smaker pandesal heller noe søtlig enn salt.

Historie

Forløper til pandesal var pan de suelo («gulvbrød»"), en lokal spank-filippinsk verdjon av den franske baguette bakt direkte på bunnen (gulvet) av trefyrt ovn (en pugon). Den var av hvetemel og ble hardere enn pandesal, og kunne ha en skorpe. Ettersom hvete ikke dyrkes på Filippinene, fikk bakerne over til et noe mer tilgjengelig og billigerre slag mel, som gav pandesal en mykere og mer deigaktig tekstur.
Pandesal fikk mer popularitet tidlig på 1900-tallet, da billigere amerikansk hvete ble lettere tilgjengelig. Pandesal bakes imidlertid slik at det har noe mer til felles med spansketidens type. Brødet er blitt svært vanlig til frokost.
Charaxes jasius

Utseende

En stor (vingespenn 65-90 millimeter), kraftig, bredvinget sommerfugl, bakvingen med to tynne stjerter. Oversiden er mørk med oransje tverrbånd, ved bakvingens kant noen blå tegninger. Undersiden er brokete farget i hvitt, gult, brunt og svart.

Levevis

Larvene lever på jordbærtre (Arbutus unedo). De voksne sommerfuglene er raske og utholdende flygere. De besøker ikke ofte blomster, men suger til seg væske fra svette, åtsler og ekskrementer.

Utbredelse

Arten er utbredt i Sør-Europa og Nord-Afrika. I Europa finnes den i opptil 1200 meters høyde, i Atlasfjellene opptil 2400 meter.
David Niven

Bakgrunn

Hans far, William Edward Graham Niven, gikk bort i 1915, og hans mor inngikk et nytt ekteskap. Han gikk på  privatskole i Stowe i Buckinghamshire, og deretter påbegynte han sin militære karriere ved å gå noen år på militærskolen Royal Military Academy i Sandhurst. Han tjenestegjorde på Malta i to år.

Filmkarriere i mellomkrigstiden

Etter å ha bodd på forskjellige steder i Europa i noen år kom han i 1930 til Hollywood, der han begynte å arbeide som filmstatist. Hans første film var There goes the bride i 1932. Hans rykte tiltok og han fikk snart større roller, blant annet i Mytteriet på Bounty og Barbary Coast, begge i 1935.

Offiser under annen verdenskrig

Da andre verdenskrig brøt ut i 1939 tok han igjen tjeneste i den britiske armé. Han fikk tilbake sin gamle tjenestegrad, men før krigsslutt var han blitt forfremmet til Lieutenant Colonel (oberstløytnant). Niven kom etter eget ønske inn i British Commandos. I denne spesialenheten var han til å begynne med trener av styrkene, men han deltok også i invasjonen i Normandie i 1944. Etter krigen snakket han lite om sine krigsår.

Senere karriere

Da krigen var slutt reiste han ofte mellom England og USA, og fortsatte å spille inn filmer. 
Han fikk gode omtaler for memoarene han skrev, The Moon's a Balloon og Bring on the Empty Horses. Han skrev også romanene Go Slowly, Come Back Quickly og Round the Rugged Rocks.
Rosa panter-filmene var opprinnelig tenkt å kretse omkring Nivens mestertyv, mens Peter Sellers inspektør Clouseau til sist endte opp som sentral skikkelse.
Niven spilte også i TV-serien Oss kjeltringer imellom.

Familie

Niven var 1940–46 gift med skuespillerinnen Primula Rollo (1918–1946) og fra 1948 til sin død med den svenske fotomodellen Hjördis Tersmeden (født Genberg) (1921–1997). Han hadde to barn med Rollo og adopterte ytterligere to sammen med Tersmeden.
Private Barnehagers Landforbund

Private Barnehagers Landsforbund er en interesseorganisasjon for private barnehager med kontorsted i Bodø. Forbundet har over 2000 medlemsbarnehager. PBL-A er forbundets arbeidsgiverseksjon og forhandler tariffavtale på vegne av sine medlemmer.

Historie

Private Barnehagers Landsforbund ble stiftet i 1993 og hadde frem til 1996 kontorsted på Andenes i Andøy kommune, Nordland fylke. I 1996 flyttet forbundet kontorer til Bodø. Senere ble arbeidsgiverseksjonen, PBL-A, stiftet. Dette er den eneste arbeidsgiverorganisasjonen i Norge med hovedkontor utenom Oslo.

Dagens situasjon

Private Barnehagers Landsforbund har omtrent 80 medarbeidere. Administrerende direktør er Arild M. Olsen.
Minigolf

Minigolf, også kalt banegolf, er en sport som utøves ved hjelp av en minigolfkølle og en ball på en ferdiglaget bane der hindringene er faste og tildels vanskelige å passere samtidig som ballen skal i hullet. Hensikten med spillet er å slå ballen fra utslagsstedet til hullet i banen på færrest mulig slag.
I konkurranser spilles det med ulike baller utfra hvilke hinder man spiller mot. Ballene velges utfra hardhet, vekt og sprett. Ballenes diameter skal være mellom 37 mm og 43 mm.
Det spilles normalt på filt, Europabaner eller betongbaner. En minigolfbane kan bestå av fra 9 til 18 småbaner som er lagt ut enten på flatt underlag, eller i småkupert terreng. Banene skal være minst 90 cm brede og minst 6,25 m lange.

Regler

Ballen legges på ett avmerket utslagssted og slås med køllen mot hullet. Det maksimale antall slag på en bane er 13. Dersom ballen hopper ut av banen legges den tilbake i banen der den gikk ut. Det tilkommer ikke ekstraslag for baller som går ut. 
Hvis ballen spilles i hullet på ett slag kalles det Speak, (uttales "spik") og ikke "hole in one", som i vanlig golf.  
Banene har en rødfarget grenselinje som ballen må krysse for at man skal slippe å legge ballen tilbake på utslagsstedet. Når ballen er slått forbi den grenselinjen kan ballen slås videre mot hullet fra det stedet den stoppet. Dersom ballen bli liggende nær vantet kan den legges ut i spillbart område på banen. Det spillbare området er markert med svart stiplet linje.
Det er ikke tillatt å gå eller stå i selve banen.

Idrett

Minigolf er både en fritidsaktivitet og en konkurranseidrett. Det avvikles både nasjonale og internasjonale mesterskap. I Norge organiseres minigolfspill av Norges Minigolfforbund.
Apamea

Utseende

Middelsstore til store (vingespenn 30 – 55 mm), kraftige nattfly, grå eller brune på farge. Forvingene har vanligvis de fleste av de tegningene som er karakteristiske for nattfly: en kort, mørk lengdestrek ved roten (rotstrek), rundt midten to bølgete tverrlinjer (mellomlinjer) som avgrenser vingens midtfelt og nærmer seg hverandre mot bakkanten. I den fremre delen av midtfeltet sitter nyre- og ringmerker som vanligvis er tydelige hos denne slekten. Langs ytterkanten går den an smal, lys bølgelinje som ofte har pile- eller kileformede flekker i midten. Ytterkanten er mer eller mindre bølgete. Bakvingen er silkekaktig grå- eller brunlig, ofte mørkere langs ytterkanten. Larvene er bleke på farge med spredte, middels lange børster.

Levevis

Engflyene har larver som lever på røttene og den nedre delen av stenglene av ulike gras (Poaceae). De fleste artene lever nede i bakken, der de overvintrer. De voksne sommerfuglene flyr om natten, vanligvis rundt midtsommer, og kommer gjerne til lys. Disse artene er ikke kjent for å vandre særlig langt.
Andreas Isaksson

Landslaget

Han ble tatt ut i Sveriges EM-tropp til EM i Frankrike 2016.
Gårdskär

Gårdskär er et svensk tettsted i Älvkarleby kommune i Uppsala län i landskapet Uppland. I 2010 hadde tettstedet 352 innbyggere.
Pål Hafstad Thorsen

Bakgrunn

Pål Hafstad Thorsen er født i Bergen og oppvokst på Løvstakksiden i Årstad i Bergen. Han tok videregående utdanning på Bergen Handelsgymnasium og studerte senere ved Universitetet i Bergen. Han har Norges Fotballforbunds trenerkurs, blant annet med ferdighetsutvikling for keepere.
Han tok i 2005 initiativet til den politiske- og populærkulturelle paviljongen Skrivekollektivet.com, som samler unge og talentfulle skribenter fra venstresiden i politikken. I dag er han medlem av redaksjonsrådet.

Yrkeskarriere

Pål Hafstad Thorsen jobbet som konsulent for Fylkesmannen i Hordaland på utdanningsavdelingen fra 2008 til 2011 før han ble kommunalråd i Bergen kommune og leder av komite for oppvekst frem til 2015. Han startet sin yrkeskarriere som avisbud for Bergensavisen i 1993. Senere som dataregistrerer og arbeidsleder fra 1996 til 2004 for det daværende FAFO-eide analyseinstituttet Opinion AS. Etter et kort engasjement som fylkessekretær for AUF i Hordaland ble han i 2006 ansatt som politisk rådgiver for Arbeiderpartiets bystyregruppe i Bergen og for kommunalrådene Terje Ohnstad og Anne-Gine Hestetun.
Han har hatt en rekke styre- og tillitsverv, blant annet som medlem av styringsgruppen i Idrettscampus Bergen, medlem av styret og generalforsamlingen i AdO arena, nestleder i Human-Etisk Forbund i Bergen, styreleder Gullstølen Kjøkken KF, styreleder Frivillighetssentralen på Møhlenpris og integreringsprosjektet "2gether" og som medlem av bedriftsforsamlingen til BIR AS.

Politiske verv

Pål Hafstad Thorsen ble medlem av Arbeiderpartiet i 1996, som medlem av ungdomsorganisasjonen AUF. Før han ble leder av AUF i Bergen i 2002, var han leder av lokallaget Landås AUF. I 2003 var han nestleder for AUF i Hordaland. 
I 2003 ble han valgt inn i Bergen bystyre 2003–2007 som Arbeiderpartiets sjuendekandidat og var medlem av komité for oppvekst. I 2007 fikk han gjenvalg til Bergen bystyre 2007–2011 som partiets femtekandidat og var medlem av komité for helse og sosial. Halvveis i bystyreperioden skiftet han over til komité for oppvekst igjen og fungerte som fraksjonsleder.I 2011 ble Thorsen på nytt valgt inn i Bergen bystyre 2011-2015 som partiets tredjekandidat og var i fire år kommunalråd for Bergen kommune og leder av komite for oppvekst. 
Ved kommunevalget i 2015 var han Arbeiderpartiets tredjekandidat og ble valgt inn i Bergen bystyre 2015-2019. Etter valgseieren ble han bedt om å bli byråd for barnehage, skole og idrett i Harald Schjelderups byråd. Thorsen gikk av som byråd i august 2018 og tilbake til Bergen bystyre som folkevalgt medlem.
Vealøs (Skien)

Vealøs er et åslandskap eller fjell som ligger øst i Skien kommune. Området har to topper, Østre Vealøs som ligger 446 moh og Vestre Vealøs som ligger 498,8 moh. På Vestre Vealøs står det et kommunikasjonstårn som er synlig over store deler av Grenland. Tårnet ble bygget i 1969. I området ligger også Vealøs sportskapell. Kystverket har en radarstasjon på Vealøs som overvåker farvannene rundt Grenland.
Her arrangeres motbakkeløpet Vealøs Opp.
Sacré-Cœur

Sacré-Coeur er en stor basilika som ligger på Montmartre i Paris tegnet av arkitekten Paul Abadie og er i romersk-bysantinsk stil. Basilikaen er forholdsvis ny, den stod ferdig i 1914, men ble ikke innviet før i 1919, da første verdenskrig var slutt. Sacré Coeur betyr «(Jesu) hellige hjerte».  
Fra plassen foran Sacré Coeur er det utsikt over hele Paris.
Fylkesvei 2696

Fylkesvei 2696  går mellom Granum og Brevik i Lier kommune. Veien er 6,6 km lang.
Frem til 2019 hadde veien betegnelsen Fylkesvei 19.
Juleøl

Juleøl er øl, oftest mørkt og alkoholsterkt, som blir solgt ved juletider, og er en tradisjon som strekker seg mer enn 1500 år tilbake i tid.

Norge

Brygging av øl til jul er i Norge en tradisjon som strekker seg tilbake til vikingtiden. Det har til tider vært påbudt for alle større gårdsbruk å brygge juleøl og dele med naboene. Straffen kunne være så streng som å miste gården, og bli landsforvist. Maten var mindre viktig og det het derfor tidligere å «drikke jul» i betydninga «feire jul» jfr. Haraldskvedet. I de siste hundre årene er imidlertid tradisjonen med hjemme- og gårdsbrygging i stor grad blitt overtatt av kommersielle bryggerier. Det tradisjonelle juleølet fra bryggeriene var et sterkøl med alkoholstyrke som eksportøl og bokkøl, dvs fra 4,75 % og høyere. Juleøl ble solgt av alle butikker som hadde bevilling til salg av øl i klasse III. Sterkøl distribueres nå av Vinmonopolet. 
I 1993 ble sterkøl forbudt solgt fra butikk, og bryggeriene lanserte da en ny klasse juleøl med 4,7 % alkoholstyrke for butikksalg.
Deep Sea Thriller

Deep Sea Thriller er en norsk revyforestilling av teatergruppa Tramteatret med premiere 1977.
Forestillingen handlet om olje og problematikk. Regien var ved Sigve Bøe og Peter Lindbæk var instruktør.
Erik Pierstorff som på den tiden jobbet som anmelder i Aftenposten ble overtalt til å komme på premieren av forestillingen. Pierstorff ga den god kritikk med overskriften «en unik teateropplevelse.» Dette ble Tramteatrets gjennombrudd.
Shigetatsu Matsunaga

Japans herrelandslag

Shigetatsu Matsunaga spilte 40 landskamper for Japans herrelandslag.
Tingerup Tykke

Tingerup Tykke er et mindre skogsområde sør for Rønnede på Sjælland, rundt 20 kilometer øst for Næstved. Det regnes som kilde for Susåen, en av Danmarks lengste elver. Tingerup Tykke ligger på området til Gisselfeld gods. Sjællands høyeste punkt, Kobanke (123 moh.), ligger like sør for Tingerup Tykke.
Tubesnakes

Siste medlemmer

Johnny Stensletten: Bass, (1994- )
Per Inge Stensletten: Trommer/perk (1994 - )
Per Kenneth Hauan: Orgel/piano, (2003 - )
Rolf Martin Haldorsen:  Git/vok (2014 - )

Tidligere medlemmer:

Lars Vad: Git/vok (Død) (1994 - 2013)
Rune Rødne: Orgel/Piano (2002-2003)
Quatiara

Utseende

En middelsstor, lang og slank, blankt svart trebukk med skinnende hvite tegninger. Arten har et ganske karakteristisk utseende. Antennene er tynne og litt lengre enn kroppen. Pronotum er forholdsvis kort, med rundede sider uten tenner, i midten bak med en stor, trekantet, hvit flekk. Dekkvingene er jevnbrede, med to store, skinnende hvite flekker som går over begge dekkvinger. Den fremste av disse er gjennomskåret av et smalt, mørkt tverrbånd, den andre av et par mørke skråstriper. Beina er forholdsvis korte og spinkle.

Utbredelse

Arten er kjent fra det sørøstlige Brasil.
Cronk Karran

Cronk Karran er en forhistorisk steinsetting i nærheten av folkeminnelandsbyen Cregneash på øya Man.
Det neolittiske steinmonumentet som ligger på en klippe helt ute ved kysten i sørenden av Man, ikke langt fra landsbyen Port St Mary langs vegen A31 til Cregneash hvor en mindre veg fører til Chasms og kysten. Cronk Karran er blitt beskrevet både som en gravsirkel og en «hyttesirkel» («hut circle»).
Vanlig flatfly

Utseende

Et middelsstort (vingespenn 32–35 mm), tettbygd, mer eller mindre brunlig nattfly. Kroppen, særlig bakkroppen, er noe avflatet. Fargen er ganske variabel, frå lyst gulbrun til sjokoladebrun, også ofte rødlig. Forvingen er avrundet med buet ytterkant, vingeårene er lysere enn resten av vingen. Den har to buede og bølgete, lyse tverrbånd (mellomlinjer), nyre- og ringmerkene er lyskantede og tydelige, den nedre delen av nyremerket er vanligvis mørk. Langs ytterkanten er det en rad av små, svarte flekker. Bakvingen er brungrå med rødlige eller gullige vingefrynser. Lyse eksemplarer kan forveksles med stort flatfly (Conistra erythrocephala), men kjennes vanligvis lett fra denne på at de er mindre.

Levevis

Arten kan finnes nesten over alt der det vokser løvtrær og busker. Larvene lever på mange ulike løvtrær, og utvikler seg på våren og forsommeren før de forpupper seg i en kokong i bakken. De voksne sommerfuglene flyr om natten i september – oktober, før de overvintrer og flyr igjen fra slutten av mars til mai. De kommer gjerne til lys.

Utbredelse

Vanlig flatfly er utbredt i Nord-Afrika, over det meste av Europa og videre østover til Altaj. I Norge er den vanlig og ofte tallrik nord til Trondheim, bortsett fra at den mangler i den nordlige delen av Østlandet.
Rama vannkraftverk

Rama vannkraftverk er en demning med vannkraftverk i Bosnia-Hercegovina. Den er lokalisert i Rama-sideelven til landets viktigste elv, Neretva, som renner sørvestover ut i Adriaterhavet. Vannkraftverket ligger 70 km ovenfor Mostar, ved byen Prozor. 
Installert vannkraftkapasitet er 161 MW. Demningen demmer opp et større magasin i elva like sør for byen Prozor.
Demningen er en 100 meter høy jordfyllingsdam, med flere bruksområder. Den stod ferdig i 1968, men står (2012) under oppgradering.